ባለሀብቶቹ ማህበራዊ አገልግሎትን ማዕከል አድርገው እየሰሩ አይደለም
፡-
በቤንሻንጉል ጉሙዝ ክልል በእርሻ ሥራ ላይ የተሰማሩ ባለሀብቶች ለአካባቢ ጥበቃና ለማህበረሰብ አገልግሎት ያላቸው ትኩረት አናሳ መሆኑን በግምገማ መለየቱን የክልሉ የአካባቢና መሬት አስተዳደር ኢንቨስትመንት ቢሮ አስታ ወቀ።የቢሮው ምክትል ኃላፊ አቶ አብዱልከሪም ሙሳ ለአዲስ ዘመን ጋዜጣ እንደገለጹት በክልሉ ባለሀብቶች የኢንቨስትመንት ፈቃድ ወስደው ወደ ሥራ ሲገቡ የአካባቢ ጥበቃን ማዕከል ያደረገ የልማት ሥራ ለመስራትና በማህበረሰብ አገልግሎት ላይ ሰፊ ተሳትፎ እንደሚያደርጉ ውል ይገባሉ። በተለይም በተረከቡት የእርሻ መሬት ዙሪያ 75 በመቶ አ ካባቢው ላይ የዛፍ ች ግኞች በመትከል የአካባቢውን ሥነምህዳር መጠበቅ ይኖርባቸዋል ቢልም ውሉ አብዛኞቹ በቃላቸው መሰረት እየፈጸሙ አይደሉም ብለዋል። እንደ ምክትል ቢሮ ኃላፊው ገለፃ ባለሀብቶቹ የፈጸሙትን ውል ጠብቀው መስ ራት ቀርቶ ያለውንም ደን ለከሰል አገልግሎት በማዋል ችግር እየፈጠሩ መሆኑ በግምገማ ተደርሶበታል። ዛፎች መቆረጣቸው ለአካባቢው ሙቀት መጨመርም መንስኤ እየሆነ ይገኛል ያሉት ምክትል የቢሮ ኃላፊው ባለሀብቶቹ አካባቢው ላይ ትኩረት ቢያደርጉ ለእርሻ ሥራቸውም እንደሚያግዛቸው ጠቁመዋል። በተያያዘም በተለይ በመአድን ማውጣት ሥራ ላይ የተሰማሩ ጉድጓድ ቆፍረው መልሰው በአፈር ባለመሙላታቸው ሰው እና የቤት እንስሳት አደጋ እንዲጋለጡ እያ ደረጉ መሆናቸውን አቶ አብዱልከሪም አመልክተዋል። የአካባቢው ነዋሪም ለባለሀብቶች በተ ሰጠው መሬት ላይ የእርሻ ሥራ በማከናወን በመካከላቸው አልፎ አልፎ ግጭት እንደሚነሳም ጠቁመዋል። ቢሮውም በበጀትና በተሽከርካሪ ችግር ከከተማው በብዙ ኪሎሜትር ርቀት ላይ በእርሻ ሥራ ላይ የተሰማሩትን ባለሀብቶች ላይ ከትትልና ቁጥጥር ማድረግ ባለመቻሉ እና በአካባቢ ነዋሪና በመካከላቸው የሚነሳውን ግጭት ተከታትሎ መፍትሄ አለመስጠቱ ክፍ ተት መፈጠሩን ገልጸዋል። ለችግሩ መባባስም ምክንያት እንደሆነ ተናግረዋል። ቢሮው ለማህበረሰቡ፣ ለአካባቢ አመራ ሮችና ለባለሀብቶች ግንዛቤ የሚፈጥር ስልጠና ቢሰ ጥም በተጠናከረ መልኩ ስልጠናው መሰጠት እንዳለበት አቅጣጫ መቀመጡንና የችግሩ አሳሳቢነትም ግንዛቤ ተይዞ ለማ ስተካከልና እርምጃ ለመውሰድ እየተሰራ ነው ያሉት ምክትል ቢሮ ኃላፊው አጠቃላይ ጉዳቱን ለይቶ ዘላቂ መፍትሄ ለማስቀመጥ ግን ጥናት እንደሚያስፈልግ አስታውቀዋል።አዲስ ዘመን ሚያዝያ 10/2011በ 